laion/Wikipedia-Exotic huggingface dataset:
ז'ואאו ז'ילברטו נול

ז'ואאו ז'ילברטו נול (בפורטוגזית: João Gilberto Noll;‏ 15 באפריל 1946 - 29 במרץ 2017) היה סופר ברזילאי. ז'ואאו ז'ילברטו נול נולד בפורטו אלגרה בשנת 1946, רביעי מבין שישה אחים. הוא למד בבית ספר קתולי ולאחר מכן ספרות באוניברסיטת ריו גראנדה דו סול. הוא הפסיק את לימודיו כדי לעבוד כעיתונאי, וסיים אותם לבסוף באוניברסיטה הקתולית האפיפיורית של ריו דה ז'ניירו. הוא התמחה בשירה לירית, אך כתיבתו היא פרוזה. נול נפטר במרץ 2017 בפורטו אלגרה. נול החל לפרסם סיפורים כבר בשנת 1970, אך זכה לפרסום רק ב-1980, עם צאת ספר הבכורה שלו "העיוור והרקדנית" (O cego e a dançarin), עליו זכה בשלושה פרסים ספרותיים. נול פרסם כ-20 ספרים וסיפורים רבים וזכה להצלחה רבה במכירות ובפרסים ספרותיים. יצירות של נול עובדו חמש פעמים לסרטי קולנוע ופעמיים לתיאטרון. בשנת 2013 תורגמה נובלה פרי עטו לעברית. על יצירותיו הוא זכה 3 פעמים בפרס ספרותי ברזילאי "פרס ז'אבוטי" - בשנים 1981, 1994 (לצד אוטו לרה רסנדה) ו-1997. פושטקים, מפורטוגזית: מיכל שלו, הוצאת זיקית, 2013 אתר האינטרנט הרשמי של ז'ואאו ז'ילברטו נול יותם שווימר, "פושטקים": הכי טוב לסופר לחיות בשוליים, באתר ynet, 11 באפריל 2013
מוניז

האם התכוונתם ל... ארנסט מוניז – פיזיקאי גרעין אמריקאי, מזכיר האנרגיה של ארצות הברית ויק מוניז – אמן ברזילאי, פסל וצלם פרנקי מוניז – שחקן, מפיק, מוזיקאי ונהג מרוצים אמריקאי מוניוז
אצטדיון הברפלד

לחצו כדי להקטין חזרה לחצו להגדלה אצטדיון הברפלד הוא אצטדיון כדורגל בראשון לציון המשמש כמגרשו הביתי של מועדון הכדורגל הפועל ראשון לציון. האצטדיון קרוי על שם חיים הברפלד, לשעבר מזכ"ל ההסתדרות ויושב ראש התאחדות הכדורגל הישראלית. האצטדיון מכיל 6,000 מקומות ישיבה בשני יציעים. האצטדיון ממוקם במערב ראשון לציון, בסמוך לסופרלנד ולמתחם פלאנט. האצטדיון נחנך בשנת 1993 והחליף את "מגרש הפחים", אצטדיונה הקודם של הפועל ראשון לציון. שמו המקורי של האצטדיון היה "האצטדיון העירוני ראשון לציון", אך הוא כונה "אצטדיון הסופרלנד" עקב קרבתו לפארק השעשועים הקרוב, "הסופרלנד". בשנת 2003 שונה שם האצטדיון ל"אצטדיון הברפלד" על שם חיים הברפלד, לשעבר מזכ"ל ההסתדרות ויושב ראש התאחדות הכדורגל הישראלית בעבר. בדצמבר 2007 נחנך בכניסה הראשית לאצטדיון תבליט של השוער יעקב חודורוב ששיחק בהפועל ראשון לציון. בעונת 2009/2010 אירחה קבוצת הפועל מרמורק את משחקיה הביתיים באצטדיון זה, היות שמגרשה הביתי לא עמד בתקני הליגה הלאומית. האצטדיון אירח בעבר מספר פעמים את גמר גביע המדינה לנוער. בשנת 2015 אירח האצטדיון שלושה משחקים בשלב הבתים של אליפות אירופה בכדורגל נשים עד גיל 19 שנערכה בישראל. בקיץ 2023 הוצגה תוכנית לשדרוגו בעלות 180 מיליון שקלים הכוללת את הרחבתו ל-10,000 מקומות, לצד קירוי וחיפוי חזיתות חדשות ושדרוגים מתבקשים נוספים. באצטדיון 6,000 מקומות והוא בנוי משני יציעים, מערבי ומזרחי אשר מכילים 3,000 מקומות כל אחד. בסמוך לאצטדיון ממקום מתחם האימונים של הפועל ראשון לציון. משטחי הדשא במתחם מושקים במים מושבים מהשפד"ן. קופות האצטדיון פנים האצטדיון היציע המערבי תבליט של יעקב חודורוב בכניסה הראשית לאצטדיון מדיה וקבצים בנושא אצטדיון הברפלד בוויקישיתוף אצטדיון הברפלד באתר הרשמי של הפועל ראשון לציון אצטדיון הברפלד (אורכב 16.05.2008 בארכיון Wayback Machine) באתר World Stadiums מערכת ONE, ‏צפו בהדמיה: כך צפוי להיראות אצטדיון הברפלד, באתר ONE‏, 3 באוגוסט 2023 רגב גולדמן, ירוק בעיניים: איך משקים מגרש כדורגל כשנגמרים המים?, באתר nrg‏, 22 בדצמבר 2010.
אברהם נח גרבוז

הרב אברהם נח גרבוז (י"ב בשבט ה'תרצ"ג, 8 בפברואר 1933 – ט"ו בסיוון ה'תשפ"ד, 20 ביוני 2024) היה ראש כולל הר אפרים, מחבר סדרת הספרים מנחת אברהם. נולד בירושלים בשכונת בתי נייטין לרב אפרים זאב גרבוז, מראשי ישיבת אהל תורה ומחבר הספרים הר אפרים, ולבילא מרים בת הרב אברהם נח פאליי. למד בישיבת חברון ואחר כך היה מתלמידיו הראשונים של רבי יוסף דב סולובייצ'יק. בתקופת לימודיו אצל הרב סולובייצ'יק, למד גם מפי אביו הרב מבריסק. נשא את שרה בתו של הרב בן ציון ברוק, מתלמידי הסבא מנובהרדוק, שייסד והקים את ישיבת נובהרדוק בירושלים. לאחר נישואיו התמנה על ידי חמיו לכהן כראש ישיבת נובהרדוק, במשרתו זו שימש עד פטירתו של חמיו; בין תלמידיו באותן שנים: הרב ראובן אלבז חבר מועצת חכמי התורה. לאחר פטירת חמיו הקים את כולל הר אפרים בו הוא מסר את שיעוריו, במקביל מסר שיעורים בסדר קדשים לקבוצות מישיבת חברון, מישיבתו של הרב משולם דוד סולובייצ'יק, וכן בכולל פוניבז', בכולל של ישיבת מיר בירושלים, ובכולל עטרת שלמה במודיעין עילית. הרב גרבוז הוא מחבר סדרת הספרים "מנחת אברהם" על מסכתות מסדר קדשים וכן על מסכת יומא שענייניה שייכים לסדר קדשים. ספר נוסף בסדרה זו כולל ביאורים וחידושים על תורת כהנים, ונכון לשנת 2015 יצאו ממנו לאור שלושה כרכים על פרשת ויקרא. בנו הרב בנימין גרבוז, משמש כדיין בבית דינו של הגאון רבי ניסים קרליץ ומו"צ בשכונת אור החיים בבני ברק ור"מ בישיבת ברסלב ב"ב בנו הרב צבי גרבוז, ר"מ בישיבת סלבודקה (בני ברק), מחבר הספרים "אור יקרות" בנו הרב אפרים זאב גרבוז, ר"מ בישיבת "מאור התורה", מחבר ספר "שדה אפרים".בערב חג השבועות תשפב מונה לראש ישיבת "הנגב שכר שכיר" להחליף את גיסו הרב צבי יהודה גרשונוביץ שנפטר בנו הרב איתמר גרבוז, ראש ישיבת ארחות תורה, מחבר הספרים "משנת השבת", "שחיטת חולין" ו"משנת טהרות". חתנו של הרב גרשון אדלשטיין. בנו הרב אריה גרבוז, ר"מ בישיבת מיר מודיעין עילית, מחבר הספרים "ביאורי עניינים". חתנו של הרב ישראל מאיר וייס. מנחת אברהם על תורת כהנים (ג' חלקים) מנחת אברהם על מסכת זבחים (ג' חלקים), מסכת מנחות (ב' חלקים), מסכת בכורות, מסכת יומא (ג' חלקים), מסכת תמורה שיעוריו לצפייה בערוץ בינינו. אברהם נח בן אפרים זאב גרבוז (1933-), דף שער בספרייה הלאומית
זמנהוף (פירושונים)

זמנהוף היא משפחה יהודית. האם התכוונתם ל... אליעזר לודוויג זמנהוף – רופא יהודי-פולני, יוצר שפת האספרנטו מרפאת זמנהוף – מרפאה של שירותי בריאות כללית, ששכנה במרכז העיר תל אביב, בין הרחובות זמנהוף, גדעון, השופטים ושמשון הגיבור לידיה זמנהוף – סופרת יהודייה, מוציאה לאור ומתורגמנית, בתו של אליעזר לודוויג זמנהוף לואי-כריסטוף זלסקי-זמנהוף – מהנדס ימי, נכדו של אליעזר לודוויג זמנהוף, בן בנו אדם זמנהוף
ג'ובאנה מאיטליה, מלכת בולגריה

ג'ובאנה מאיטליה, מלכת בולגריה לבית סבויה (באיטלקית: Giovanna di Savoia, Zarina consorte di Bulgaria, בבולגרית: Йоанна Савойска, царица на България‏; 13 בנובמבר 1907, רומא, ממלכת איטליה – 26 בפברואר 2000, אסטוריל, פורטוגל) הייתה הצאריצה (מלכה רעיה) של ממלכת בולגריה בין 1930 ל-1943. ג'ובאנה נולדה ב-1907 ברומא, לויטוריו אמנואלה השלישי, מלך איטליה והנסיכה אלנה ממונטנגרו, בת רביעית לאחר שלוש בנות ובן שלימים הפך לאומברטו השני, מלך איטליה. ב-1930 נישאה לבוריס השלישי, מלך בולגריה. לזוג נערכו שני טקסי נישואים, האחד ברומא כמנהג הקתולים והשני בסופיה כמנהג הנוצרים אורתודוקסים. לזוג נולדו שני ילדים יורש העצר סימאון והנסיכה מריה לואיזה. ב-1943 הלך בוריס השלישי לעולמו. ב-9 בספטמבר 1944 התחוללה בבולגריה הפיכה שהובלה על ידי חזית המולדת של בולגריה והשלטון הפרו-מלוכני הודח. בהדרגה החלו הקומוניסטים להשתלט על בולגריה וב-1946 בוטלה המלוכה לאחר משאל עם והוכרזה הרפובליקה העממית הבולגרית. בני משפחת המלוכה הצטוו לעזוב תוך 48 שעות את בולגריה, והם נמלטו לאלכסנדריה ובהמשך גלו למדריד. ב-1962 לאחר נישואי בנה סימאון עברה לאסטוריל שבפורטוגל. ב-1993 ערכה ביקור קצר בבולגריה ובמהלכו עלתה לקבר בעלה בוריס השלישי. ג'ובאנה לבית סבויה הלכה לעולמה באסטוריל ב-2000 והיא בת 92 שנים. היא הובאה לקבורה ברומא ונטמנה בבזיליקה של פרנציסקוס הקדוש מאסיזי. מדיה וקבצים בנושא ג'ובאנה מאיטליה, מלכת בולגריה בוויקישיתוף ג'ובאנה מאיטליה, מלכת בולגריה, באתר "Find a Grave" (באנגלית)
ברש

ברש, או באראש הוא שם משפחה יהודי אשכנזי, שמקורו ככל הנראה האקרונים בר"ש (בן רבי שמואל או בן רבי שלמה או בן של אב אחר ששמו מתחיל ב-ש). השם היה ידוע אצל יהודי גליציה ואזורים אחרים במזרח אירופה, נפוץ ברחבי רוסיה, פולין, רומניה, הונגריה וכו'. בכתיב לטיני הופיע בצורות Barasch, Baraș, Barash וכו'. בעברית נכתב גם השם בראש ((Brach ודומיו), בכתיב חסר, כברש. האם התכוונתם ל... אלכסנדר ברש (זואולוג) – זואולוג ומחנך ישראלי אלכסנדר ברש (משורר) – משורר, סופר ועיתונאי ישראלי בשפה הרוסית אשר ברש – סופר עברי, יהודי-פולני יוליו באראש – רופא, סופר וכתב מדע פופולרי ונדבן יהודי-רומני משה ברש – היסטוריון ישראלי ומייסד תחום חקר תולדות האמנות בישראל ז'ראר בראש (Brach) - תסריטאי קולנוע צרפתי תומאס בראש (Brasch) - מחזאי, סופר, משורר, במאי ותסריטאי גרמני מנחם ברש – עיתונאי בידיעות אחרונות במשך כ-50 שנה ברש (סרט) – סרט קולנוע ישראלי משנת 2015, בבימויה של מיכל ויניק ובכיכובם של סיון נועם שמעון ודביר בנדק ברס
אוקאקורה קאקוזו

יפן זהו שם יפני; שם המשפחה הוא אוקאקורה. אוקאקורה קאקוזו (ביפנית: 岡倉 覚三;‏ 14 בפברואר 1862 – 2 בספטמבר 1913), הידוע מחוץ ליפן בשם אוקאקורה טנשין (岡倉 天心), היה חוקר, מבקר אומנות וסופר יפני שתרם רבות להתפתחות האמנות המודרנית ביפן, ניסוח עקרונות ומושגים לחשיבה על אמנות יפנית לאומית (כנפרד מאמנות אסיה ככלל), ובהפצת הידע וההערכה לתרבות והאמנות היפנית בעולם, לאחר פתיחתה של יפן למערב במאה ה-19. הוא ידוע בעיקר בשל "ספר התה": חיבור ארוך שכתב ובו שטח את עיקרי תפיסתו בזכות האסתטיקה והאמנות האסייתית וייחודה, והעמידה במנוגד לתפיסות אסתטיות במערב. ספר זה חוזק במספר כתבים נוספים בהם הדגיש את אחדותה של אסיה (כולל הודו, סין ויפן - תוך התעלמות מקוריאה). כתיבה זו היוותה את הבסיס למדיניות הפוליטית של פאנ-אסייתיות שקודמה על ידי השלטון הלאומני ביפן במהלך שנות ה-30 וה40, כך שכתיבתו של אוקאקורה נתפסת כיום ככזו שהייתה לה השפעה שלילית ביותר, תוך שהיא עזרה ועודדה את המרצת הלאומניות, האימפריאליזם, והקולוניאליזם היפני באסיה. אוקאקורה נולד ביוקוהמה להוריו שהגיעו במקור ממחוז פוקוי שעל חוף ים יפן. הוא למד אנגלית בבית ספר שנוהל על ידי המיסיונר הנוצרי ד"ר קרטיס הפבורן. בגיל 15 התקבל לאוניברסיטה הקיסרית בטוקיו ולמד תחת פרופסור ארנסט פנולוסה. ב-1889 ייסד, יחד עם אינטלקטואלים אחרים, את כתב העת קוקה (Kokka 國華, ביפנית: פרח האומה), שהיה כתב-עת פורץ דרך ביפן, הן טכנולוגית (בשל רמת הדפוס המתקדמת) והן בשל תכניו, שחשפו את הקהל היפני לאמנות מערבית. ב-1887 היה לאחד המייסדים של בית הספר הגבוה לאמנויות בטוקיו (東京美術学校). ב-1904, הוזמן אוקאקורה לכהן כראש המחלקה הראשון לאמנות אסייתית במוזיאון בוסטון לאמניות (Boston Fine Arts Museum). אוקאקורה הוזמן לארצות הברית על ידי ויליאם שטורגיס ביגלו, רופא ואספן אמנות אמריקאי שעמל לשימור התרבות והאמנות היפנית בעידן בו יפן עצמה הייתה בעיצומו של תהליך מודרניזציה אינטנסיבי שגרם, במקרים מסוימים, להרס התרבות היפנית המסורתית. אוקאקורה, קאקוזו. ספר התה (תרגום: יורם קניוק), הוצאת הקיבוץ המאוחד, 1996 מדיה וקבצים בנושא אוקאקורה קאקוזו בוויקישיתוף עבודות מאת אוקאקורה קאקוזו, באתר פרויקט גוטנברג אוקאקורה קאקוזו, באתר אנציקלופדיה בריטניקה (באנגלית) כתבי אוקאקורה קאקוזו בפרויקט גוטנברג (באנגלית) קאקוזו אוקאקורה (1862-1913), דף שער בספרייה הלאומית The Ideals of the East, 1920
ארז פרן

ארז פרן (נולד בשנת 1985), הוא אלוף ישראל ושיאן ישראל בשחייה, בעל 3 מדליות כסף מהמכביות. פרן שחה בקבוצת הפועל ירושלים. בתחרויות השחייה של הגימנסיאדה שנערכו בקאן, צרפת במאי 2002 זכה פרן במדליית זהב במשחה ל-200 מטר פרפר בשיא ישראלי חדש לגילאי 17 של 2:04.53 דקות. באליפות ישראל בשחייה שנערכה באוגוסט 2002 זכה פרן במדליית כסף, במשחה ל-200 מטר פרפר בתוצאה של 2:04.78 דקות, אחרי חברו לאגודה מיקי חליקה (2:04.04 דקות) ולפני רון פוגל מהפועל מועצה אזורית גוש זבולון (2:05.13 דקות). באליפות הפועל שנערכה בווינגייט באפריל 2003 קבע פרן במשחה ל-200 מטר פרפר שיא ישראלי חדש לגילאי 18 בתוצאה של 2:03.02 דקות, התוצאה השלישית בטיבה לשחיין ישראלי בכל הזמנים. באליפות העולם לבתי ספר תיכוניים שנערכה באותה שנה הוא זכה במדליית זהב במשחה ל-200 מטר פרפר. באליפות ישראל בשחייה שנערכה בשנת 2004 זכה פרן במדליית זהב במשחה ל-200 מטר פרפר בתוצאה של 2:02.25 דקות, לפני מיקי חליקה (2:02.39 דקות) ונדב כוכבי ממכבי קריית אונו (2:02.40 דקות). בתחרות שנערכה בזאגרב, קרואטיה ביוני 2005 זכה פרן במדליית כסף במשחה ל-200 מטר פרפר בשיא ישראל חדש של 2:00.64 דקות, שיפור לשיאו בן ה-5 שנים של יואב מאירי (2:00.83 דקות). חודש לאחר מכן, בתחרויות השחייה של המכביה ה-17 הוא זכה בשתי מדליות כסף, במשחה ל-100 מטר פרפר בצוותא עם נדב כוכבי בתוצאה של 55.96 שניות, אחרי דניאל מדווד מארצות הברית שקבע שיא מכביה חדש של 54.51 שניות ובמשחה ל-200 מטר פרפר בתוצאה של 2:01.31 דקות, אחרי דניאל מדווד שקבע שיא מכביה חדש של 1:58.15 דקות ולפני מקס ג'ייבן מארצות הברית (2:03.18 דקות). שבועיים לאחר מכן, באליפות העולם שנערכה במונטריאול, קנדה הוא סיים במקום 20 במשחה ל-200 מטר פרפר בשיא ישראלי חדש של 2:00.33 דקות, במקום 34 במשחה ל-100 מטר פרפר בשיא אישי חדש של 55.36 שניות ובמקום 45 במשחה ל-50 מטר פרפר בשיא אישי חדש שנוסף של 25.47 שניות. נוסף לכך, הוא סיים במקום 13 במשחה שליחים 4x100 מטר מעורב ביחד עם יואב גת, תום בארי ושי לבנת בתוצאה של 3:48.20 דקות. הוא קבע ב"זינוק שליחים" במשחה ל-100 מטה פרפר תוצאה של 55.09 שניות. באליפות ישראל בשחייה שנערכה בשנת 2005 זכה פרן בשתי מדליות זהב, במשחה ל-100 מטר פרפר בתוצאה של 55.55 שניות ובמשחה ל-200 מטר פרפר בתוצאה של 2:00.39 דקות. באליפות ישראל בשחייה שנערכה בשנת 2007 סיים פרן במקום רביעי במשחה ל-200 מטר פרפר בתוצאה של 2:04.14 דקות. באליפות ישראל בשחייה שנערכה בשנת 2008 סיים פרן במקום רביעי במשחה ל-200 מטר פרפר בתוצאה של 2:03.51 דקות ובמקום חמישי במשחה ל-100 מטר פרפר בתוצאה של 55.86 שניות. באליפות ישראל בשחייה שנערכה בשנת 2009 זכה פרן במדליית כסף במשחה ל-200 מטר פרפר בתוצאה של 2:03.33 דקות, אחרי גל נבו (1:58.32 דקות) ולפני גלעד ברונפמן (2:04.81 דקות). נוסף לכך, הוא סיים במקום רביעי במשחה ל-100 מטר פרפר בשיא אישי חדש של 55.10 שניות. ארז פרן באתר swimrankings (באנגלית) Smocks Wins 200-Meter Butterfly In International Games, University of North Carolina, July 12, 2005 (באנגלית)
בורדן

בורדן (באנגלית: Borden) הוא שמם של מקומות שונים ושם משפחה. האם התכוונתם ל... מרי בורדן – סופרת אמריקאית-בריטית סטיב בורדן – מתאבק מקצועני אמריקאי רוברט בורדן – ראש ממשלת קנדה השמיני
ארנשטיין

ארנשטיין (Ehrenstein) הוא שם משפחה שמקורו מהשם "אהרן" האם התכוונתם ל... אלברט ארנשטיין – סופר ומשורר יהודי-אוסטרי דייוויד ארנסטיין (אנ') – מבקר קולנוע אמריקאי קרל ארנשטיין – סופר, משורר ומתרגם יהודי-אוסטרי אורנשטיין
ארמדיל שעיר צווחני

ארמדיל שעיר צווחני (שם מדעי: Chaetophractus vellerosus; ידוע גם בשמות ארמדיל מייבב וארמדיל שעיר קטן) הוא מין של ארמדיל דרום אמריקאי. הוא חי במרכז ודרום דרום אמריקה. מקור שמו הוא ממנהגו להשמיע צווחות כשהוא חש מאוים או כשמרימים אותו. הארמדיל תואר לראשונה על ידי דוקטור ג'ון אדוארד גריי בשנת 1865 באוסף במוזיאון הבריטי מבוליביה. הארמדיל השעיר הצווחני הוא אחד הארמדילים הקטנים ביותר בסוגו, אך יש לו אוזניים ארוכות יותר מלארמדילים השעירים האחרים. אורכו של הארמדיל הזכר הוא בין 32 ל-40 סנטימטר, ואורכה של הנקבה הוא בין 26 ועד 41 סנטימטר. הזכר שוקל בין קילוגרם וחצי לחצי קילוגרם, והנקבה בין 0.2 קילוגרם ל-1.2 קילוגרם. יש להם יותר שיער מארמדילים אחרים, והשריון שלהם מורכב מ-18 חגורות, מתוכן 6–8 ניתנות להזזה. הארמדיל חי במחילות באזורים יבשים בגבהים משתנים. תחום תפוצתו כולל את המדינות ארגנטינה, בוליביה ופרגוואי. קיימת גם אוכלוסייה מבודדת בפרובינציית בואנוס איירס בארגנטינה. בקיץ פעיל הארמדיל בלילה ובחורף פעיל בשעות היום. הארמדיל מסוגל לחיות תקופות ארוכות ללא מים, והוא נוהג להתחפר בעיקר ליד שיחים ומרבדי דשא המספקים לו הסוואה. לארמדיל יש מספר מחילות בטריטוריה שלו, ולכל אחת יכולה להיות יותר מיציאה אחת. הקוטר של יציאה נע בין 20 ל-38 סנטימטר, ואורך המחילה מגיע למספר מטרים. שטח הטריטוריה של הארמדיל יכול להגיע ל-8 עד 34 דונם. הארמדיל מעביר את רוב זמנו בחיפוש אחר מזון. הוא אוכל כל וניזון מחרקים ופרוקי רגליים, בעיקר נמלים וטרמיטים, ומצמחים, בעיקר פקעות. הוא אוכל גם חולייתנים קטנים, כמו ציפורים, צפרדעים, לטאות ועכברים. בחורף הוא מעלה את משקלו בכ-10% ויוצר שכבה של שומן תת-עורי בעובי של סנטימטר או שניים. כשהוא ניזון הוא אוכל הרבה חול, שיכול להגיע ל-50% מנפח קיבתו בזמן העיכול. ההריון נמשך 60–75 ימים. הארמדילים מגיעים לבגרות מינית בגיל 9 חודשים ומולידים שתי המלטות בשנה. הארמדיל ניצוד בשביל בשרו, ניצוד ונאכל על ידי כלבים באזורים חקלאיים בהם הוא נחשב למזיק, והוא גם נפגע מפעילות של מכרות. באזורים מסוימים הוא נתפס למטרת ייצור צ'רנגות משריונו. מדיה וקבצים בנושא ארמדיל שעיר צווחני בוויקישיתוף ארמדיל שעיר צווחני, באתר ITIS (באנגלית) ארמדיל שעיר צווחני, באתר NCBI (באנגלית) ארמדיל שעיר צווחני, באתר Animal Diversity Web (באנגלית) ארמדיל שעיר צווחני, באתר האנציקלופדיה של החיים (באנגלית) ארמדיל שעיר צווחני, באתר GBIF (באנגלית) ארמדיל שעיר צווחני באתר הרשימה האדומה של IUCN
ארמדיל שעיר הררי

ארמדיל שעיר הררי (שם מדעי: Chaetophractus villosus), ידוע גם בשמות ארמדיל גדול (לא לבלבל עם ארמדיל ענק) וארמדיל שעיר גדול הוא מין של ארמדיל דרום אמריקאי, והוא אחד ממיני הארמדילים הגדולים ביותר. הארמדיל נפוץ מצפון פרגוואי ודרום בוליביה ועד לדרום ארגנטינה. בית גידולו במדבריות למחצה ובשטחים פתוחים, כגון הפמפס. אורך גופו של הארמדיל נע בין 22 ל-40 סנטימטר, והוא שוקל 2 קילוגרם. זנבו מגיע לאורך של 17-9 סנטימטר. על גבו של הארמדיל מצויה שכבה כפולה המורכבת מחומר קרני ועצמות המשמשת להגנה. היא מגנה על הכתפיים, הגב וצידי הגוף מפני טורפים ופגיעות גוף. שכבה זו מחולקת ללוחיות ו"חגורות" המוקפות בעור גמיש. ישנן 18 "חגורות", שמתוכן 8-7 "חגורות" ניידות, המאפשרות תזוזה וכיפוף. לארמדיל גם שריון קטן על הראש שמגן על אזור האוזניים ועל העורף. אזור הבטן מכוסה בעור רך ובפרווה דלילה. צבע פרוותו נע בין אפור-חום ללבן. גם על הזנב יש טבעות שריון שמגינות עליו. המבנה החברתי הוא יחידאי. ההריון של הנקבה נמשך בין 75-65 יום והוולד בלידתו שוקל כ-155 גרם. הוא נולד עירום, עם עור רך וורוד ההולך ומתקשח עם הזמן. בהמלטה ישנם בין 3-1 ולדות. הוולד פוקח עיניו רק לאחר כשלושה שבועות. הארמדיל הוא אוכל כל, וניזון מחרקים ופרוקי-רגליים אחרים, מכרסמים, זוחלים, נבלות ומזון צמחי. הוא נוהג להתחפר מתחת לנבלות כדי להשיג רימות וזחלים, המשמשים כתוספת חלבונים. התחפרות היא הפעילות הדומיננטית אצל הארמדיל. בעזרת טפרים ארוכים וחזקים הוא מתחפר בכל סוג של אדמה על מנת לברוח מטורפים, כדי לחפש מזון וכדי לצנן את טמפרטורת גופו בימים חמים במיוחד. יכולתו להתחפר מסייעת לו להימלט מטורפים. כאשר הוא חש מאוים הוא מכניס את רגליו מתחת לשריון ומשתטח על האדמה כך שרק שריונו נשאר חשוף. תוחלת חייו של הארמדיל בשבי מגיעה ל-30 שנים. הארמדיל יכול להזיק לגידולים חקלאיים וניצוד למזון על ידי האדם, ועל כן הוא בסיכון קל במרבית אזורי תפוצתו. מדיה וקבצים בנושא ארמדיל שעיר הררי בוויקישיתוף ארמדיל שעיר הררי, באתר ITIS (באנגלית) ארמדיל שעיר הררי, באתר NCBI (באנגלית) ארמדיל שעיר הררי, באתר Animal Diversity Web (באנגלית) ארמדיל שעיר הררי, באתר האנציקלופדיה של החיים (באנגלית) ארמדיל שעיר הררי, באתר GBIF (באנגלית) ארמדיל שעיר הררי באתר הרשימה האדומה של IUCN
אמריקן איירליינס סנטר

האמריקן איירליינס סנטר (באנגלית: American Airlines Center), הוא אולם ספורט בדאלאס שבטקסס, ארצות הברית. אולם זה מארח את קבוצת הכדורסל דאלאס מאבריקס מה-NBA ואת הדאלאס סטארס מליגת ה-NHL. מדיה וקבצים בנושא אמריקן איירליינס סנטר בוויקישיתוף אתר האינטרנט הרשמי של אמריקן איירליינס סנטר ערך זה הוא קצרמר בנושא כדורסל ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
אדולף פון מנצל

אדולף פרידריך אֶרדמַן פון מֶנצֶל (בגרמנית: Adolph Friedrich Erdmann von Menzel;‏ 8 בדצמבר 1815 – 9 בפברואר 1905) היה צייר ואמן תצריב גרמני. יחד עם קספר דויד פרידריך הוביל את הזרם הרומנטי באמנות הגרמנית במאה ה-19 והיה ממבשרי האקספרסיוניזם. היה צייר פורה ופופולרי בזמנו. פון מנצל נולד בברסלאו כאדולף מנצל. אביו היה בעל בית מלאכה לליתוגרפיה. ב-1830 עברה המשפחה לברלין. עם מות האב ב-1832 המשיך מנצל הבן את עסקיו. ב-1833 החל ללמוד באקדמיה לאמנות בברלין, אך עזב לאחר זמן קצר. בשורות האקדמיה פגש אדולף מנצל אדם בשם קארל פרידריך ארנולד (Carl Heinrich Arnold), שהיה בתפקיד מפתח חשוב בחייו (הוא שימש כפטרון יצירותיו של מנצל בנוסף להיות חבר מקורב). בין 1839 ל-1842 אייר בטכניקה של חיתוך עץ ספרי היסטוריה אודות פרידריך הגדול ופרידריך וילהלם הרביעי, מלך פרוסיה. במקביל למד באופן אוטודידקטי לצייר ציורי שמן. מנצל, בתור אמן בצבעי שמן, התומך בהתפתחות האומנות בת זמנו, בחר מנצל להצטרף לארגון שנקרא אז "ארגון האמנים הצעירים", כאשר בהמשך, כעבור 4 שנים הצטרף לארגון ל"אמנים הבוגרים". אדולף פון מנצל המשיך בחיוו, וכשהגיע בזמנו האירוע הגדול בגרמניה של המאה ה-19, המכונה "אביב העמים", זיהה מנצל באירוע כבעל חשיבות היסטורית ייחודית, והחליט להקדיש ציור שלם (שזכה לשם Aufbahrung der Märzgefallenen) על הנושא שלא הושלם לבסוף. חיוו של אדולף פון מנצל נקשרו הדוקות לחיוו של פרידריך הגדול, והיה לצייר הראשי בהיסטוריה שהתעסק כה רבות בו (החל מ-1849). "נושאי הציור שלו כללו תמונות מחיי היום-יום ונושאים היסטוריים (רובם מתקופתו של פרידריך הגדול), שגם הם צוירו באופן נטורליסטי, עם שימת-לב לפרטים כביכול תיעד סצנה שנכח בה (ציור פסאודו-תיעודי). בשנת 1866 יצר סדרת ציורים המתארת גופות חיילים ממלחמת שבעת השבועות. על סדרת ציורים אלה כתב מבקר האמנות עוזי צור "סדרה מזעזעת ומודרניסטית לחלוטין של גוויות חיילים הנגלים לעינינו כיצירי גיהנום, וציורי אקוורל ספורים שבהם הוא פורם את השתי וערב של הגוף האנושי המופקר כחציר השדה, ואת השתי וערב של הציור הקלאסי המתפורר למול עינינו". מנצל, שכמעט ולא עזב במהלך חייו הבוגרים את ברלין, ביקר בפריז ונפגש עם אדגר דגה וז'אן-לואי-ארנסט מסונייה. בשנת 1898 קיבל תואר אצולה ואת הזכות לצרף את התחילית "פון" לשמו. בתים ועצי ערבה, 1846. חדר מגורים ואחות הצייר, 1847. חדר השינה של האמן, 1847 פרידריך השני, מלך פרוסיה, ויוזף השני, קיסר האימפריה הרומית הקדושה, בנייסה, 1857. יום חול בפריז, 1869 בית החרושת לפלדה, 1872-1875 ארוחה בנשף, 1878. חג הלחם והיין הקדושים, 1880. בגן הבירה, 1883. מדיה וקבצים בנושא אדולף פון מנצל בוויקישיתוף אתר האינטרנט הרשמי של אדולף פון מנצל על האמן, אתר הגלריה הלאומית German masters of the nineteenth century : paintings and drawings from the Federal Republic of Germany / The Metropolitan Museum of Art, New York - מאסטרים גרמנים מהמאה ה-19, קטלוג תערוכה ממוזיאון המטרופוליטן לאמנות בניו יורק אוספו, במוזיאון גטי, לוס אנג'לס אדולף פון מנצל, באתר "Find a Grave" (באנגלית) אדולף פון מנצל, באתר אנציקלופדיה בריטניקה (באנגלית) Adolph von Menzel Biography - Infos - Art Market, www.adolph-von-menzel.com עוזי צור, ביקור בתערוכת היחיד של משה גרשוני בברלין, באתר הארץ, 31 באוקטובר 2014 על האמן, אתר הגלריה הלאומית
דובי נמלים גדולים

דובי נמלים גדולים (שם מדעי: Myrmecophagidae) היא משפחה של דובי נמלים שחיים במרכז ודרום אמריקה, מדרום מקסיקו עד צפון ארגנטינה. המשפחה כוללת שני סוגים ושלושה מינים: סוג ומין יחיד דוב נמלים ענק (Myrmecophaga tridactyla) סוג טמנדואה (Tamandua) דוב נמלים מקסיקני (Tamandua mexicana) דוב נמלים בינוני (Tamandua tetradactyla) מדיה וקבצים בנושא דובי נמלים גדולים בוויקישיתוף דובי נמלים גדולים, באתר ITIS (באנגלית) דובי נמלים גדולים, באתר NCBI (באנגלית) דובי נמלים גדולים, באתר Animal Diversity Web (באנגלית) דובי נמלים גדולים, באתר האנציקלופדיה של החיים (באנגלית) דובי נמלים גדולים, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מדד מיקום מרכזי

בסטטיסטיקה, מדד מיקום מרכזי (או מדד מרכז) הוא ערך מייצג של התפלגות (נקרא גם ערך מרכזי). אף על פי שהמושג אינו מוגדר פורמלית, הממוצע החשבוני, החציון והשכיח הם הדוגמאות הנפוצות ביותר למדדי מיקום מרכזי. בסטטיסטיקה תאורית בוחרים את מדד המרכז בהתאם לסוג המשתנה. משתנה איכותי ניתן לתיאור בעזרת השכיח; משתנה אורדינאלי ניתן לתיאור גם בעזרת החציון; ומשתנה בסולם מדידה שבו אפשר להשוות הפרשים – ניתן לתיאור גם בעזרת ממוצע. מדד מרכז יכול להיות מחושב עבור קבוצה סופית של ערכים (תצפיות במדגם) או עבור פונקציית התפלגות נתונה, כגון ההתפלגות הנורמלית הסטנדרטית. בדרך כלל כהשלמה למדדי מרכז יוצגו גם מדדי פיזור שונים, דוגמת שונות וטווח בין רבעוני. ממוצע חשבוני – סכום התצפיות מחולק במספר התצפיות. ממוצע משוקלל – עבור כל תצפית במדגם נגדיר משקל, כך שסכום המשקלות יהיה אחד. הממוצע המשוקלל יהיה סכום המכפלות של כל תצפית במשקל שלה. נשים לב כי ממוצע חשבוני הוא למעשה ממוצע משוקלל עם משקלות זהות לכל התצפיות. חציון – הערך אשר בדיוק חצי מכמות הערכים גדולים ממנו, ומחציתם קטנה או שווה לו. ניתן לחשב ערך זה גם למשתנים אורדינאליים. שכיח – הערך שמופיע הכי הרבה פעמים במדגם. ניתן לחישוב גם עבור משתנה נומינלי. ממוצע גאומטרי/הנדסי – השורש ה-n של מכפלת כל התצפיות כאשר n הוא מספר התצפיות. אמצע הטווח – ממוצע חשבוני של ערכי המקסימום והמינימום במערכת נתונים. הממוצע, החציון והשכיח מתקבלים באופן טבעי כאשר מסתכלים על בעיה של מזעור פונקציית הפסד עבור אוסף נתון של תצפיות: הממוצע יתקבל בתור הערך שממזער פונקציית הפסד ריבועית: L 2 ( m ) = ∑ i = 1 n ( X i − m ) 2 {\displaystyle L_{2}(m)=\sum _{i=1}^{n}(X_{i}-m)^{2}} כאשר X i , i = 1 , … , n {\displaystyle X_{i},i=1,\dots ,n} הן התצפיות. באופן דומה החציון הוא הממזער של פונקציית הפסד של ערך מוחלט L 1 ( m ) = ∑ i = 1 n | X i − m | {\displaystyle L_{1}(m)=\sum _{i=1}^{n}|X_{i}-m|} . השכיח הוא הממזער של פונקציית ההפסד הבאה: L 0 ( m ) = ∑ i = 1 n I m ( X i ) {\displaystyle L_{0}(m)=\sum _{i=1}^{n}I_{m}(X_{i})} כאשר I m ( X i ) = { 1 if  m = X i 0 else {\displaystyle I_{m}(X_{i})={\begin{cases}1&{\text{if }}m=X_{i}\\0&{\text{else}}\end{cases}}} . פונקציות אלו הן חלק ממשפחה של פונקציות הפסד (נורמות) בשם פונקציות ℓ p {\displaystyle \ell _{p}} . ממוצע חציון שכיח Weisberg H.F (1992) Central Tendency and Variability, Sage University Paper Series on Quantitative Applications in the Social Sciences, ISBN 0-8039-4007-6p.2 מדיה וקבצים בנושא מדד מיקום מרכזי בוויקישיתוף מדדי מרכז, באתר המרכז לטכנולוגיה חינוכית